точки 12—18 от образеца на идентификационен документ за еднокопитни животни, установен в част 1 от приложение II.
 5.Контурите на кестените в раздел X от образеца на идентификационен документ за еднокопитни животни, установен в част 1 от приложение II, се изискват само в уникални доживотни идентификационни документи, издавани за еднокопитни животни, които не са идентифицирани с инжектируем транспондер или ушна марка и които нямат маркировки или имат само три или по-малко завъртоци.
 6.Анатомичното място на имплантиране на инжектируем транспондер се посочва в контурната схема, предвидена в раздел I, част Б от образеца на идентификационен документ за еднокопитни животни, установен в част 1 от приложение II.
 Член 18
 Минимални изисквания по отношение на техническите спецификации на уникалните доживотни идентификационни документи
 1.Уникалният доживотен идентификационен документ отговаря на допълнителните изисквания, установени в част 2 от приложение II.
 2.Когато в случаите, описани в член 21, параграф 4, уникалният доживотен идентификационен документ се издава в разширения формат, състоящ се от две части, съдържащи стандартния формат, посочен в член 17, параграф 1, и раздели IV—X, които се вмъкват като неделимо цяло в джоба на корицата, както е посочено в част 2, буква б) от приложение II, уникалният код, въведен в раздел IV, установява връзката между стандартния формат, от една страна, и раздели IV—X, от друга страна.
 Член 19
 Вписване на кода на транспондера в идентификационния документ
 1.Когато даден инжектируем транспондер е имплантиран в еднокопитно животно в съответствие с член 11, компетентният орган или органът с делегирани правомощия вписва в уникалния доживотен идентификационния документ следната информация:
 а)поне последните 15 знака на кода, предаван от транспондера и показван от четящото устройство след имплантирането, и по избор:
 i)или самозалепващ се стикер с баркод, при условие че след това страницата на идентификационния документ се залепва; или
 ii)разпечатка на баркода, посочен в точка i), в който са кодирани поне посочените последни 15 знака от кода, предаван от транспондера;
 б)подписа на лицето, което е попълнило описанието в част А и контурната схема в раздел I, част Б от образеца на идентификационен документ за еднокопитни животни, установен в част 1 от приложение II, и е разчело кода, показан чрез транспондера след имплантирането му, или на лицето, възпроизвеждащо тази информация за целите на издаването на идентификационния документ в съответствие с правилата на компетентния орган или, когато е приложимо, на органа с делегирани правомощия или на развъдното сдружение или на организацията или сдружението, посочени съответно в член 22, параграфи 2 и 3.
 2.Когато еднокопитно животно е било идентифицирано преди това с инжектируем транспондер, който не отговаря на действащите стандарти ISO, системата за четене се въвежда в раздел I, част А, точка 5 от образеца на идентификационен документ за еднокопитни животни, установен в част 1 от приложение II.
 Член 20
 Използване на пластмасови карти, смарт карти или цифрови приложения на преносими електронни устройства заедно с уникалните доживотни идентификационни документи
 1.Когато уникалният доживотен идентификационен документ се издава заедно с пластмасова карта или смарт карта, тези карти трябва да отговарят на изискванията, установени в приложение III.
 2.Държавите членки могат да разрешат използването на цифрови приложения на преносими електронни устройства,